ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ተዘክሮ ሓላፊ ሓይሊ ኣየር ኤርትራ ነበር ቴድሮስ ተኽለ 12 ሕዳር 2018 ምንጪ ስእሊ, ቴድሮስ ተኽለ መግለጺ ስእሊ, ቴድሮስ ተኽለ መንእሰይ ስሳታት ተጋዳላይ ቴድሮስ ተኽለ፡ ኣብ ቁልዕነቱ፡ ተማሂሩ ንቡር ናብራ ክመርሕ እምበር፡ ፓይለት ኮይኑ ነፋሪት ኲናት ከብርር ኮነ ምስ ዓበይቲ ጋንታት ኩዕሶ እግሪ ክጻወት ሓሳብ ኣይነበሮን - ግን ንኽልቲኡ በቒዑዎ። ኣብ ኣስመራ ተወሊዱ ምስ መዛንኡ ብፍቕሪ ስድራን ህዝብን ተኾስኲሱ ዝዓበየ ቴድሮስ፡ ናይ ላዕለዋይ ደረጃ ትምህርቱ ምስ ዛዘመ ኣብ ሓይሊ ኣየር ኢትዮጵያ ተጸንቢሩ ንኣስታት ትሽዓተ ዓመት ከም ግራውንድ ቴክኒሻን ኣገልጊሉ። ፖለቲካዊ ኩነታት ኤርትራ እናተወዓወዐ ህዝቢ ኤርትራ ብዓመጽ ዝተረግጸ መሰሉን ክብሩን ክመልስ ናብ ውድባቱ ክውሕዝ ኣብ ዝጀመረሉ እዋን፡ ቴድሮስ እውን ኣብ ህዝባዊ ሓይልታት ብምስጢር ተወዲቡ ክሰርሕ ጀሚሩ። ኣይደንጎየን ከኣ፡ ኣብ ሓይሊ ኣየር ኢትዮጵያ ዝነበሩ ኤርትራውያን ክእሰሩን ክህደኑን ስለዝጀመሩ፡ ብ1975 ናብ ሜዳ ወጺኡ። ዝኽሪ ላምፔዱሳ"ዋይ ደቀይ ለኪመኩም’ባ!" ሂዩማን ራይትስ ዎች፡ ኣብ ኤርትራ ለውጢ ኣይረኣኹን ኢሉ ሕቶ ጉጅለ 15 እንታይ እዩ ነይሩ?
